open-index/open-wikipedia-markdown huggingface dataset:
அடல் மருத்துவம் மற்றும் ஆராய்ச்சி பல்கலைக்கழகம்

**அடல் மருத்துவம் மற்றும் ஆராய்ச்சி பல்கலைக்கழகம்** (*Atal Medical and Research University*), பொதுவாக AMRU என்றும், முன்னர் இமாச்சலப் பிரதேச சுகாதார அறிவியல் பல்கலைக்கழகம் என்றும் அழைக்கப்பட்டது. இப்பல்கலைக்கழகம் இந்தியாவின் இமாச்சலப் பிரதேசத்தின் மண்டி, நெர் சவுக்கில் அமைந்துள்ளது. இமாச்சல பிரதேச மாநிலத்தில் மருத்துவம் மற்றும் சுகாதார அறிவியல் கல்லூரிகள் மற்றும் பல்கலைக்கழகங்களை நிர்வகிக்கும் பல்கலைக்கழகம் இதுவாகும்.

## இணைவுபெற்ற மருத்துவக் கல்லூரிகள்
* டாக்டர் ராதாகிருஷ்ணன் அரசு மருத்துவக் கல்லூரி, ஹமீர்பூர்
* டாக்டர் ராஜேந்திர பிரசாத் அரசு மருத்துவக் கல்லூரி, காங்க்ரா
* டாக்டர் யஷ்வந்த் சிங் பர்மர் அரசு மருத்துவக் கல்லூரி, நஹான்
* இந்திரா காந்தி மருத்துவக் கல்லூரி, சிம்லா
* பண்டித ஜவஹர்லால் நேரு அரசு மருத்துவக் கல்லூரி மற்றும் மருத்துவமனை, சம்பா
* ஸ்ரீ லால்பகதூர் சாஸ்திரி அரசு மருத்துவக் கல்லூரி,  மண்டி

## மேற்கோள்கள்

பகுப்பு:மருத்துவக் கல்லூரிகள்
அடல் பிகாரி வாச்பாய் மருத்துவப் பல்கலைக்கழகம்

**அடல் பிகாரி வாஜ்பாய் மருத்துவ பல்கலைக்கழகம்** (*Atal Bihari Vajpayee Medical University*) (ஏபிவிஎம்யூ) இந்தியாவின் உத்தரப்பிரதேசம் மாநிலத்தின் லக்னோவில் உள்ள மாநில பல்கலைக்கழகம் ஆகும். இந்த பல்கலைக்கான கட்டடங்கள் லக்னோவின் மால் வளாகத்தில் 50 ஏக்கர் பரப்பில் கட்டப்பட்டு வருகிறது. 2021ஆம் ஆண்டு இறுதியில் இங்குப் பல்கலைக்கழகம் செயல்பாட்டிற்கு வரும் எனத் தெரிகின்றது. மேலும் உத்தரப்பிரதேச மாநிலத்தில் உள்ள அனைத்து அரசு மற்றும் தனியார் மருத்துவ, பல், துணை மருத்துவ மற்றும் நர்சிங் கல்லூரிகளுக்கும் இணைப்பு வழங்கும் நிறுவனமாக இந்த மருத்துவப் பல்கலைக்கழகம் செயல்படும். இது உத்தரப்பிரதேச சட்டம் எண். 2018இன் 42 கீழ் செயல்படுத்தப்பட்டது.

## மேற்கோள்கள்

பகுப்பு:பல்கலைக்கழகங்களும் கல்லூரிகளும்
பகுப்பு:உத்தரப் பிரதேசக் கல்லூரிகள்
அடல் பிகாரி வாச்பாய் பல்கலைக்கழகம்

**அடல் பிகாரி வாச்பாய் விசுவவித்யாலயா** (*Atal Bihari Vajpayee University*) (முன்னர் பிலாஸ்பூர் விஸ்வவித்யாலயா) என்பது இந்தியாவின் சத்தீசுகர் மாநிலத்தின் பிலாஸ்பூரில் அமைந்துள்ள மாநில அரசு பல்கலைக்கழகம். இப்பல்கலைக்கழகம் 2012ஆம் ஆண்டில் நிறுவப்பட்டது, இப்பல்கலைக்கழகத்தின் கீழ் 164 இணைவுப் பெற்ற கல்லூரிகளும் 5 துறைகளும் செயல்படுகிறது.

சத்தீஸ்கர் மாநில சட்டப்பேரவையின் சத்தீசுகர் விஸ்வவித்யாலயா (திருத்தம்) சட்டம், 2011 சட்டம் (2012 ஆம் ஆண்டின் எண் 7) மூலம் இந்த பல்கலைக்கழகம் நிறுவப்பட்டது. சத்தீஸ்கர், பிலாஸ்பூரில் உள்ள பழைய உயர் நீதிமன்றத்தில் இந்த பல்கலைக்கழகம் அமைந்துள்ளது.

## துறைகள்
அடல் பிஹாரி வாஜ்பாய் பல்கலைக்கழகம் இளங்கலை மற்றும் முதுநிலை மற்றும் பல்வேறு பட்டயம் மற்றும் சான்றிதழ் படிப்புகளைப் பல பிரிவுகளில் வழங்குகிறது.
* வணிகவியல் இளங்கலை
* வணிகவியல் (முதுநிலை)
* உணவு பதப்படுத்துதல் மற்றும் தொழில்நுட்பம் (இளநிலை)
* உணவு பதப்படுத்துதல் மற்றும் தொழில்நுட்பம் (முதுநிலை)
* கணினி அறிவியல் மற்றும் பயன்பாட்டில் இளங்கலை அறிவியல் (ஹான்ஸ்.)
* கணினி அறிவியல் மற்றும் பயன்பாட்டியல் (முதுநிலை)
* உணவக மேலாண்மை-இளங்கலை (BHM)
* நுண்ணுயிரியல் மற்றும் உயிர் தகவல்தொடர்பு (முதுநிலை)

## மேற்கோள்கள்

பகுப்பு:பல்கலைக்கழகங்களும் கல்லூரிகளும்
உத்தராகண்ட ஆயுர்வேதப் பல்கலைக்கழகம்

**உத்தராகண்ட ஆயுர்வேதப் பல்கலைக்கழகம்** (*Uttarakhand Ayurved University*), என்பது இந்தியாவின் உத்தராகண்டம் மாநிலத்தின் தேராதூனில் அமைந்துள்ள ஒரு மாநில பல்கலைக்கழகம் ஆகும். இது உத்தராகண்ட ஆயுர்வேதப் பல்கலைக்கழக சட்டம், 2009 மூலம் 2009இல் உத்தராகண்ட அரசாங்கத்தால் நிறுவப்பட்டது. ஆயுர்வேதத்துடன் ஆயுஷ் (ஆயுர்வேதம், யோகா மற்றும் இயற்கை மருத்துவம், யுனானி, சித்த மருத்துவம் மற்றும் ஹோமியோபதி) மருத்துவ கற்பித்தல் மற்றும் ஆராய்ச்சியில் இப்பல்கலைக்கழகம் கவனம் செலுத்துகிறது.

## வளாகம் மற்றும் இணைவுப்பெற்ற கல்லூரிகள்
தேராதூனில் உள்ள இதன் முதன்மை வளாகத்தைத் தவிர, பல்கலைக்கழகத்தின் இரண்டு வளாகங்கள் அரித்துவாரில் உள்ளன. இப்பல்கலைக்கழகத்தின் கீழ் 13 ஆயுர்வேத கல்லூரிகள், இரண்டு ஹோமியோபதி கல்லூரிகள் மற்றும் ஒரு யுனானி கல்லூரி உட்பட 16 கல்லூரிகள் இணைவுப்பெற்றுள்ளன.

## மேற்கோள்கள்

## வெளியிணைப்புகள்
*

பகுப்பு:உத்தராகண்டம்
பகுப்பு:ஆயுர்வேதம்
இந்திரா காந்தி மருத்துவக் கல்லூரி

**இந்திரா காந்தி மருத்துவக் கல்லூரி** (*Indira Gandhi Medical College*)(ஐ.ஜி.எம்.சி), முன்னர் இமாச்சலப் பிரதேச மருத்துவக் கல்லூரி (ஹெச்.பி.எம்.சி), என்று அழைக்கப்பட்ட இந்த மருத்துவக் கல்லூரி, லக்கர் பஜாரின் ஸ்னோடவுன் பகுதியில் அமைந்துள்ளது. இது இமாச்சலப் பிரதேச பல்கலைக்கழகத்துடன் இணைந்த அரசுக்கு சொந்தமான மருத்துவக் கல்லூரி ஆகும். மேலும் இது இமாச்சல பிரதேசத்தின் வில் உள்ள மருத்துவமனை ஆகும். 1966ஆம் ஆண்டில் இமாச்சலப் பிரதேச மருத்துவக் கல்லூரி என நிறுவப்பட்டது.  1984ஆம் ஆண்டில் இதனுடைய பெயரானது இந்திரா காந்தி மருத்துவக் கல்லூரி என மாற்றப்பட்டது.  

29 ஜூன் 2013 அன்று, இந்திரா காந்தி மருத்துவக் கல்லூரி (ஐ.ஜி.எம்.சி) பிரதான் மந்திரி ஸ்வஸ்திய சேவா யோஜனாவின் (பி.எம்.எஸ்.எஸ்.ஒய்)  கீழ் அகில இந்திய மருத்துவ அறிவியல் கழகத்தின் (எய்ம்ஸ்) ஒப்புமை குறித்து மேம்படுத்தப்படும் என்று இமாச்சல பிரதேச சுகாதார அமைச்சர் கவுல் சிங் தாக்கூர் தெரிவித்தார். மத்திய சுகாதார அமைச்சர் குலாம் நபி ஆசாத் உடனான சந்திப்பு குறித்து தாகூர் தெரிவித்ததோடு, ஐ.ஜி.எம்.சிக்கு எய்ம்ஸ் அந்தஸ்தை வழங்குவதற்கான முன்மொழிவு இந்திய அரசின் பரிசீலனையில் உள்ளது. ஐ.ஜி.எம்.சி.யை ஒரு மதிப்புமிக்க நிறுவனமாக அபிவிருத்தி செய்வதே மாநில அரசின் முயற்சியாகும், இதனால் மாநில மக்களுக்கு தரமான மற்றும் சிறந்த சுகாதார சேவைகளை வழங்க முடியும் என்று தாக்கூர் மேலும் கூறினார்.

## கதிரியக்க சிகிச்சை மற்றும் புற்றுநோயியல் துறை

இக்கல்லூரியின் கதிரியக்க சிகிச்சை மற்றும் புற்றுநோயியல் துறை இந்தியாவின் அங்கீகரிக்கப்பட்ட பிராந்திய புற்றுநோய் மையம் (ஆர்.சி.சி) ஆகும்.  இது 1977ஆம் ஆண்டில் மருத்துவமனையின் புற்றுநோய் சிகிச்சை நிறுவனமாக நிறுவப்பட்டு 2001ஆம் ஆண்டில் பிராந்திய புற்றுநோய் மையமாக அங்கிகரிக்கப்பட்டது.

## மேற்கோள்கள்

பகுப்பு:மருத்துவக் கல்லூரிகள்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
பெரிநாக்

**பெரிநாக்** (*Berinag*) என்பது ஒரு மலை வாழிடமாகும். இது இந்தியாவின் உத்தராகண்டம் மாநிலத்தில் கிழக்கு திசையில் உள்ள இமயமலை மாவட்டமான பிதௌரகர் மாவட்டத்தின் நைனித்தாலிருந்து, 160 கி.மீ. தொலைவில் அமைந்துள்ளது. இது பிதௌரகரின் ஆறு நிர்வாக உட்பிரிவுகளில் (வட்டம்) ஒன்றாகும்.  தேசிய நெடுஞ்சாலை 309ஏ இதன் வழியாக செல்கிறது. காரவோன், தனோலி, பனா, பட்டிகான், பனோலி, குவாராலி, திரிபுராதேவி மற்றும் சங்கர் ஆகியவை இங்குள்ள சில கிராமங்களில் அடங்கும்.

## பின்னணி
பெரிநாக் அதன் பெயரை பெரிநாக் கோயிலில் இருந்து பெறுகிறது  (உள்ளூரில் 'பெடிநாக்' என்று அழைக்கப்படுகிறது). இது பெரிநாக் மலையுச்சியில் அமைந்துள்ள ஒரு நாக தேவதை கோயிலாகும். நாக வழிபாடுகளுக்கு அர்ப்பணிக்கப்பட்ட தௌலிநாக் (தாவல்நாக்) (விஜய்பூர்), காளிநாக் (காளியாநாக்), பெனிநாக் (பானிநாக்), பாசுகிநாக் (வாசுகிநாக்), பிங்லெநாக் மற்றும் ஹரிநாக் போன்ற பல கோயில்களும் இங்குள்ளது. பெரிநாக் இமயமலையின் பரந்த காட்சியை வழங்குகிறது. கார்வால் இமயமலை முதல் நேபாள எல்லைகள் வரை, குறிப்பாக பஞ்சசூலி மற்றும் நந்தா தேவி போன்ற உயரமான சிகரங்கள் இங்கு அமைந்துள்ளன. இந்த பகுதி பிரித்தானியர் ஆட்சியின் போது உருவாக்கப்பட்ட தேயிலை தோட்டங்களுக்கு பிரபலமானது. இங்கு வளர்க்கப்படும் பெரிநாக் தேயிலையானது இலண்டன் தேநீர் விடுதிகளில் அதிகம் விரும்பப்படும் தேயிலையாகும்.

## போக்குவரத்து

*  112 கி.மீ.  தூரத்திலுள்ள பிதௌரகர், நைனி சைனி விமான நிலையம் அருகிலுள்ள விமான நிலையமாகும்.  பந்த்நகர் விமான நிலையம் 210 கி.மீ. தொலைவிலுள்ளது
* அருகிலுள்ள இரயில் நிலையம் கத்கோடம் : 178 கி.மீ.
* பெரிநாக் சாலை வழியாக நன்கு இணைக்கப்பட்டுள்ளது. அல்மோரா -96 கி.மீ, நைனித்தால் -160 கி.மீ, ஹல்துவானி -200 கி.மீ, பாகேசுவர் -62கி.மீ, பிதௌரகட் -85 கி.மீ.

## படத் தொகுப்பு

File:The Panchchuli.jpg|பெரிநாக்கிலிருந்து பஞ்சசூலி, 2015
Image:DraupadiKaDanda-HimalayanPeak-Garhwal,India.jpg|இமயமலை உச்சி
File:Panchachuli and nearby peaks.jpg|பெரிநாக்கிலிருந்து பஞ்சசூலி, 2016


## மேற்கோள்கள்

=வெளி இணைப்புகள்==
* Pithoragar district website
* Map and photos of area
* Temples in the general area
* {https://web.archive.org/web/20130808094323/http://berinag.com/ Tourist website ]
பகுப்பு:Coordinates on Wikidata
முரினா ரெகோண்டியா

**முரினா ரெகோண்டிடா** (*Murina recondita*) என்பது தைவானில் காணப்படும் ஒரு வகை வௌவால் ஆகும்.

## வகைப்பாட்டியல்
*முரினா ரெகோண்டிடா* 2009ஆம் ஆண்டில் ஒரு புதிய சிற்றினமாக விவரிக்கப்பட்டது. 2003ஆம் ஆண்டில் தைவானின் ருய்சுயியில் ஹோலோடைப் சேகரிக்கப்பட்டது. இதன் இனங்கள் சிற்றினப் பெயரான "ரெகோண்டிடா" என்பது "மறைக்கப்பட்ட" அல்லது "மறைந்துகொண்ட" என்று பொருள்படும். மேலும் இதன் உரோமங்களின் மந்தமான நிறத்தைக் குறிக்கும் வகையிலும் தேர்ந்தெடுக்கப்பட்டது

## விளக்கம்
இந்த பேரினத்தில் உள்ள சிறிய வௌவால் இதுவாகும். இதன் முன்கையின் நீளம் 28 முதல் 31.5 மி.மீ. வரை உள்ளது.

## வாழிடமும் பரம்பலும்
*முரினா ரெகோண்டிடா* தைவானில் மட்டுமே காணக்கூடிய அகணிய உயிரியாகும். இது மலைப்பாங்கான மற்றும் மலைப்பகுதிகளில் வாழ்கிறது. இவை கடல் மட்டத்திலிருந்து சுமார் 40 முதல் 2,200 மீ (130–7,220 அடி) உயரத்தில் காணப்படுவது ஆவணப்படுத்தப்பட்டுள்ளது.

## மேற்கோள்கள்

## External links
* 

பகுப்பு:பாலூட்டிகள்
தங்கக் குரங்கு தேயிலை

**தங்கக் குரங்கு தேநீர்** (சீன: 金猴 茶; பின்யின்: ஜான் ஹு சா) என்பது சீனாவில் உள்ள புஜியான் மற்றும் யுன்னான் மாகாணங்களிலிருந்து தோன்றிய கருப்பு தேநீர் ஆகும். மொட்டு மற்றும் முதல் இலை மட்டுமே தேயிலைக்காக எடுக்கப்படுகின்றன. இத்தேயிலை இலைகள் வெளிறிய தங்க நூல் போலக் காணப்படும். தங்கக் குரங்கு தேநீர் என்பது வெள்ளி ஊசி வெள்ளை தேநீரின் இணையெதிர் தேயிலை ஆகும். தங்கக் குரங்கு தேநீரின் சுவை மென்மையான, தேன் சுவையுடன், இறுக்கெதிர் தன்மையுடையது. பல்வேறு கருப்பு தேயிலைகளுக்கு "தங்கக் குரங்கு" எனப் பெயரிடப்பட்டுள்ளன. ஆனால் குறிப்பிட்ட சுவை கூறுகளைத் தீர்மானிக்க, இலையினைக் கவனித்து மாதிரியைச் சுவைத்துப் பார்த்தே அறியமுடியும். தங்க குரங்கு தேநீர் மிகவும் மதிப்புமிக்கது. இது 2009 உலக தேயிலை போட்டியில் சூடான தேயிலை பிரிவில் இரண்டாவது இடத்தைப் பிடித்தது. இதன் மூலம் இதன் பெருமையினை நாம் அறியலாம்.

இந்த தேயிலை உற்பத்தியானது ஒவ்வொரு வசந்த காலத்திலும் நடைபெறுகிறது. இதன் இலைகளும் மொட்டுகளும் கவனமாக கையால் பறிக்கப்பட்டுப் பதப்படுத்தப்படுகிறது. இத்தேயிலை கிடைக்கக்கூடிய கருப்பு தேயிலைகளில் மிகச்சிறந்த ஒன்றாக கருதப்படுகிறது. தேயிலையின் இலைகள் குரங்குகளின் நகங்களைப் போன்று உள்ளதால் இப்பெயர் வந்தது. தங்கக் குரங்கு தேயிலை கடல் மட்டத்திலிருந்து சுமார் 1200 மீட்டர் உயரத்தில் வளர்க்கப்படுகின்றது. இந்த தேயிலை மலைப்பாங்கான, மேகமூட்டம் மூடுபனி சூழ்ந்த யுன்னான் மாகாணத்தில் விளைகின்றது. இங்கு இத்தேயிலை 1700 ஆண்டுகளுக்கும் மேலாக பயிரிடப்படுகிறது. பண்டைய காலங்களில், தங்கக் குரங்கு தேநீரானது உள்ளூர் நில உரிமையாளர்கள் மற்றும் தைப்பான்களால் நுகரப்பட்டது. தேநீரின் அரிதான தன்மை காரணமாக, தைப்பர்கள் அதற்குச் சிறப்புச் சத்துக்கள் உள்ளதாக நம்பினர். இது தங்களுக்குச் சுறுசுறுப்பு மற்றும் பாலியல் சக்தியினை தருவதாக தைபன்கள் கூறுகின்றனர்.

1700 ஆண்டுகளாக யுன்னானில் தேயிலை வளர்க்கப்பட்ட போதிலும், தங்கக் குரங்கு தேயிலை ஒப்பீட்டளவில் புதிய தேயிலை ரகமாகும். இது சுமார் 300 ஆண்டுகள் பழமையானது. இது கடந்த 13-18 ஆண்டுகளில் ஏற்றுமதிக்காக மட்டுமே பயன்படுத்தப்படுகிறது.

## மேற்கோள்கள்

பகுப்பு:தேயிலை
வேலமரம்

**வேல மரம்** என்று பொதுவாக குறிப்பிடப்படும் மரம் கீழ்கண்டவையாக இருக்கலாம்.
*கருவேலம்
*வெள்வேல்
*சீமைக் கருவேலம்
*குடைவேலம்

பகுப்பு:மரங்கள்
ஒரே கடல் (திரைப்படம்)

**ஒரே கடல்** (Ore Kadal) இது 2007 ஆண்டு மலையாள மொழியில் வெளிவந்த திரைப்படம் ஆகும். இப்படத்தின் கதையை எழுதி இயக்கியவர் ஜியாம பிரசாத் என்பவர் ஆவர். இப்படத்திற்கு சிறந்த இசையமைப்பாளர் விருதை ஓசப்பச்சன் என்பவர் பெற்றார். இப்படம் இந்திய சர்வதேச திரைப்பட விழாவில் திரையிடப்பட்டது. இப்படத்தின் கதைக்கரு வங்காள மொழி எழுத்தாளர் சுனில் கங்கோபாத்யாயா என்பவர் எழுதிய கதையிலிருந்து எடுக்கப்பட்டதாகும்.

## கதை
52 வயதுடைய விருதுபெற்ற எழுத்தாளரான நாதன் (மம்மூட்டி) என்பவர் அனைத்து கெட்ட பழக்கங்களையும் கொண்டவராக, கல்யாணமே செய்துகொள்ளாதவறாக வாழ்ந்துவரும் குடியிருப்பில் வேலைதேடும் கணவனான ஜெயகுமர் (நரேன்) என்பவரின் மனைவி தீப்தி (மீரா ஜாஸ்மின்) ஒரு குழந்தையுடன் வாழுகிறாள். தன் கணவனுக்கு வேலை வாங்கித்தரும்படி நாதனிடம் தீப்தி கேட்கிறாள் அவனும் வேலை வாங்கித்தருகிறார். அந்த நட்பில் தீப்தி நாதனின் வேட்டிற்குச் சென்று தனக்கும் வேலைவாங்கித்தரும்படி காட்கிறாள். அபோது இருவருக்குள்ளும் ஏற்பட்ட மன சலனத்தால் இருவரும் சேர்ந்து விடுகிறார்கள். இதன் காரணமாக அவளுக்கு ஒரு பெண் குழந்தை பிறக்கிறது. அதன் பின் அவள் மனநிலை சரியில்லாதவளாக மாறி பின்னர் சிகிச்சைக்குப்பின் வீடு திரும்புகிறாள். தன்னால் நாதனின் நினைவை மனதிலிருந்து அழிக்க முடியாத தீப்தி அவனிடமே வந்து சேர்ந்துவிடுகிறாள்.

## கதை மாந்தர்கள்
* மம்மூட்டி - மருத்துவர் எஸ். ஆர். நாதன் 
* மீரா ஜாஸ்மின் - தீப்தி
* நரேன் - ஜெயக்குமார் 
* ரம்யா கிருஷ்ணன் - 
* சிந்து ஷியாம்

## வெளியீடு
2007ஆம் ஆண்டு அகத்து  மாதம் 27 ஆம் தேதி இத்திரைப்படம் திரையரங்குகளில் வெளியானது.

## மேற்கோள்கள்

பகுப்பு:2007 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
இந்திய புவிசார் குறியீடுகள் பட்டியல்

thumb|ஒடிசா ரஸ்குல்லாவின் ஜி.ஐ பதிவு சான்றிதழ்
புவியியல் சார்ந்த குறியீடு (ஜிஐ) என்பது ஒரு குறிப்பிட்ட புவியியல் இருப்பிடம் அல்லது தோற்றத்துடன் (எ.கா., ஒரு நகரம், பகுதி அல்லது நாடு) ஒத்திருக்கும் சில தயாரிப்புகளில் பயன்படுத்தப்படும் பெயர் அல்லது அடையாளம் ஆகும். உலக வர்த்தக அமைப்பின் (WTO) உறுப்பினரான இந்தியா, புவியியல் பொருட்களின் அடையாளங்கள் (பதிவு மற்றும் பாதுகாப்பு) சட்டம் 1999ஐ இயற்றியது. இச்சட்டம் செப்டம்பர் 15, 2003 முதல் நடைமுறைக்கு வந்துள்ளது. அறிவுசார் சொத்துரிமை (டிரிப்ஸ்) ஒப்பந்தத்தின் வர்த்தக தொடர்பான அம்சங்களுக்கான உலக வர்த்தக அமைப்பின் ஒப்பந்தத்தின் பிரிவு 22 (1)இன் கீழ் புவிசார் குறியீடுகள் வரையறுக்கப்பட்டுள்ளன. "ஒரு உறுப்பினரின் பிரதேசத்தில் அல்லது ஒரு பிராந்தியத்தில் அல்லது ஒரு வட்டாரத்தில் தோன்றியதாக அடையாளம் காணப்படும் பொருட்கள்/அறிகுறிகள் அந்த பிராந்தியத்தில், பெற்ற தரம், நற்பெயர் அல்லது சிறப்பியல்பு அதன் புவியியல் தோற்றத்தின் அடிப்படையில் காரணமாக அமைகின்றன."

அங்கீகரிக்கப்பட்ட பயனர்களாக பதிவுசெய்யப்பட்டவர்களைத் தவிர வேறு யாரும் (அல்லது புவியியல் எல்லைக்குள் வசிப்பவர்கள்) பிரபலமான தயாரிப்பு பெயரைப் பயன்படுத்த அனுமதியில்லை என்பதை ஜிஐ குறிச்சொல் உறுதி செய்கிறது. டார்ஜீலிங் தேயிலை – 2005இல் இந்தியாவில் முதல் புவியியல் சார்ந்த குறியீடு பெற்ற பொருளாகும். பிற கீழே பட்டியலிடப்பட்டுள்ளன.

## பதிவு செய்யப்பட்ட புவியியல் அறிகுறிகள்
இந்தியாவில் பதிவுசெய்யப்பட்ட புவியியல் அறிகுறிகளின் பட்டியல் பின்வருமாறு:

## மேற்கோள்கள்

பகுப்பு:இந்திய புவிசார் குறியீடுகள்
தானியங்கி நரம்பு பாதிப்பு

**தானியங்கி நரம்புகள் பாதிப்பு** (*Autonomic neuropathy*) என்பது உடலில் உள்ள முக்கிய உள்உறுப்புகளின் செயல்பாடுகளுக்கு உதவும் நரம்புகளின் பாதிப்பைக்குறிக்கும். இவற்றில் முக்கியமாக இதயம், நுரையீரல், கண், சிறுநீரகம், வாய், உணவுக்குழாய், இரைப்பை, குடல், மேலும் பாலுறுப்பு போன்றவைகளைக் கட்டுப்படுத்துவது தானியங்கி நரம்புகளேயாகும். இப்பாதிப்புக்கு முக்கியக்காரணம் இரத்தத்தில் சர்க்கரையின் அளவைக்கட்டுப்படுத்தாததே காரணமாக அமைகிறது. தானியங்கி நரம்புகள் அதிகமாக மார்புப்பகுதி, அடிவயிறு, மற்றும் முதுகு தண்டைச் சுற்றியே அமைந்துள்ளது. இந்த நரம்புகள் தண்டுவடத்துடன் இணைக்கப்பட்டு மூளையுடன் தொடர்பு கொள்கின்றன.  

## உறுப்புகளும், பாதிப்புகளும்
* இதய நரம்பு - இதயம் ஒழுங்கற்ற துடிப்பு, படபடப்பு, ரத்த அழுத்தம் குறைதல்,  உட்கார்ந்து எழுந்திருக்கும்போது தலைசுற்றுதல், மாரடைப்பு ஏற்படும்போது நெஞ்சில் வலி. 

* வாய் மற்றும் உணவுக்குழாய் நரம்பு - உதடுகள் உலர்ந்துவிடுதல், உணவு விழுங்குவதில் சிரமம். மனித இரையகக் குடற்பாதையில் ஏற்படும் பாதிப்பு.

* குடல் நரம்பு - வயிற்றில் வாயு சேரும், அடிக்கடி ஏப்பம் உண்டாகும், வயிற்றுப்போக்கு, மலத்தை அடக்க முடியாமல் போகுதல்.

* சிறுநீர்ப்பை நரம்பு - சிறுநீரை அடக்க முடியாது, அவசரமாக வருவதுபோல் தோன்றும்,  அடிக்கடி சிறுநீர் கழிக்கநேரிடும்.   சிறுநீர் கழிப்பதில் சிரமம்.

* பாலின நரம்பு - ஆண் உறுப்பு விரைப்புத் தன்மை குறையும், பெண் பிறப்புறுப்பு உலர்ந்து போகும். 

## மேற்கோள்கள்

பகுப்பு:நரம்பியல்
புகையிலை பசை மேற்பூச்சு

**புகையிலை பசை மேற்பூச்சு** (*Topical tobacco paste*) என்பது சில நேரங்களில் வீடுகளில் கையாளப்படும் ஒரு விசக்கடி சிகிச்சையாகும். இது குளவி, தீ எறும்பு, தேள் அல்லது தேனீ கொட்டுவதற்கு எதிராகப் பரிந்துரைக்கப்படுகிறது. புகையிலை பசையினை கடிபட்ட இடத்தின் மீது மேற்பூச்சாகப் பூசுவதால் வலியிலிருந்து நிவாரணம் கிடைக்கின்றது. ஆனால் இச்செயல்பாட்டிற்கான அறிவியல் பூர்வ ஆதாரம் அதிகம் இல்லை. சுமார் 2 சதவிகித மக்களுக்கு, ஒவ்வாமை எதிர்வினைகள் உயிருக்கு ஆபத்தானவையாக இருப்பதால் அவசர சிகிச்சை தேவைப்படுகிறது.

## மேற்கோள்கள்

பகுப்பு:மருத்துவம்
படால் புவனேசுவர்

**படால் புவனேசுவர்** (Patal Bhuvaneshwar) என்பது ஒரு சுண்ணாம்புக் குகைக் கோயிலாகும். இது இந்தியாவின் உத்தராகண்டம் மாநிலத்தில் பிதௌரகர் மாவட்டத்தில் கங்கோலிஹாட்டிலிருந்து 14 கி.மீ. தொலைவிலுள்ள புவனேசுவர் கிராமத்தில் அமைந்துள்ளது. இந்தக் குகை சிவன் மற்றும் முப்பத்து மூன்று வகையான தேவதைகள் சிலையைக் கொண்டுள்ளது என்று புராணங்களும் நாட்டுப்புறக் கதைகளும் கூறுகின்றன. இந்த குகை 160 மீ நீளமும் நுழைவாயிலிலிருந்து 90 அடி ஆழமும் கொண்டது. சுண்ணாம்பு பாறை வடிவங்கள் பல்வேறு வண்ணங்கள் மற்றும் வடிவங்களின் பல்வேறு கண்கவர் உருவங்களை உருவாக்கியுள்ளன. இந்த குகை ஒரு குறுகிய சுரங்கப்பாதை போன்ற திறப்பைக் கொண்டுள்ளது. இது பல குகைகளுக்கு வழிவகுக்கிறது. குகையில் முழுமையாக மின்சார விளக்கு வசதி வழங்கப்பட்டுள்ளது. நீரின் ஓட்டத்தால் கட்டப்பட்ட படால் புவனேசுவர் ஒரு குகை மட்டுமல்ல, குகைகளுக்குள் தொடர்ச்சியான குகைகளும் ஆகும்.

## வரலாறு
நம்பிக்கையின் படி சூரிய வம்சத்தின் மன்னர் ரிதுபர்ணா திரேத யுகத்தில் குகையை கண்டுபிடித்தார். ஆதி சங்கராச்சாரியார் கி.பி 1191 இல் இந்த குகைக்கு வருகை புரிந்தார். இதுதான் படால் புவனேசுவரின்  தொடக்கமாகும்.  குகைக்குள் பாதுகாப்பாக பயணம் செய்ய இரும்புச் சங்கிலிகளைப் பிடித்துச் செல்ல வேண்டும். குகையிலிருந்து, கயிலை மலைக்குச் செல்ல ஒரு நிலத்தடி பாதை இருப்பதாக என்று நம்பப்படுகிறது.  

## மேற்கோள்கள்

## வெளி இணைப்புகள்
* "The cave shrine of Uttaranchal" , *[[தி இந்து]]*, 23 May 2003
* Patal Bhuvaneshwar
*  on map
பகுப்பு:Coordinates on Wikidata

பகுப்பு:உத்தராகண்ட மாவட்டங்கள்
பகுப்பு:உத்தராகண்ட வரலாறு
பகுப்பு:குகைகள்
இந்து புனிதத் தலங்கள்

**இந்துப் புனிதத் தலங்கள்** (**Hindu pilgrimage sites**) இந்து சமயத்தினர் புனிதமாக கருதப்படும்  தலங்களில் மிகவும் முக்கியமானவைகள் காசி, இராமேஸ்வரம், உஜ்ஜைன், திருவரங்கம், துவாரகை, புரி, திருப்பதி ஆகும். மேலும் இந்துக்கள் காசி மற்றும் அரித்துவாரில் பாயும்  கங்கை ஆறு போன்ற புனித ஆறுகளில் நீராடுவதால் பாவங்கள் போகும் என்ற நம்பிக்கை கொண்டவர்கள். ஒரு முறை கயை தலத்தில் முன்னோர்களுக்கு தர்ப்பணம் செய்வதால், முன்னோர்களின் ஆசிர்வாதம் கிடைக்கும் என்பது நம்பிக்கை.

பொதுவாக  இந்துக்களின் புனிதத் தலங்களை கீழ்கண்டவாறு பிரிப்பர். அவைகள்: 
# நாற்பெரும் தலங்கள்
# 12 சோதிர் லிங்க தலங்கள்
# சப்த மோட்ச புரிகள்
#  தேவாரப் பாடல் பெற்ற திருத்தலங்கள்
# திருவாசகத் திருத்தலங்கள்
#  108 வைணவத் திருத்தலங்கள்
# பிள்ளையார் கோயில்கள்
#  அறுபடைவீடுகள்
#  அய்யப்பன் கோயில்கள்
#  நவக்கிரகத் தலங்கள்
#  நவதிருப்பதிகள்
# நவ கைலாயங்கள்
#  சக்தி பீடங்கள்

## இந்துக்களின் புனித நீர்நிலைகள்
* கங்கை ஆறு
* சரசுவதி ஆறு
* திரிவேணி சங்கமம் 
* நர்மதை ஆறு
* பிரம்மசரோவர்
* புஷ்கர் 
* காவேரி ஆறு
* கிருஷ்ணா ஆறு
* கோதாவரி ஆறு
* துங்கபத்திரை ஆறு
* சிப்ரா ஆறு
* மானசரோவர் ஏாி - (திபெத்)

## வெளி நாட்டில்  இந்துப் புனிதத் தலங்கள்
* கயிலை மலை - (திபெத்)
* பசுபதிநாதர் கோயில் - (நேபாளம்)
* முக்திநாத் - (நேபாளம்)
* பஞ்ச ஈஸ்வரங்கள் - (இலங்கை)
* நல்லூர் கந்தசுவாமி கோவில் - (இலங்கை)
* பத்துமலை முருகன் - (மலேசியா)

## இதனையும் காண்க
* இந்திய இந்துப் புனிதத் தலங்கள்
* தமிழ்நாட்டு இந்துக் கோயில்கள்
## மேற்கோள்கள்

பகுப்பு:இந்து யாத்திரைத் தலங்கள்
பகுப்பு:புண்ணிய தீர்த்தங்கள்
பகுப்பு:இந்து புனித நகரங்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:இந்து புனிதத் தலங்கள்
ஐசக் தாமஸ் கொட்டுகப்பள்ளி

**ஐசக் தாமஸ் கொட்டுகப்பள்ளி** ( c. 1948  - 18 பிப்ரவரி 2021  ) என்பவர் ஓர் இந்திய திரைப்பட  இசையமைப்பாளர் ஆவார். இவர் இசை அமைப்பாளர் மற்றும் திரைக்கதை எழுத்தாளராக, முதன்மையாக மலையாளம், கன்னடம், இந்தி படங்களில் பணியாற்றியுள்ளார். இவர் பல ஆங்கில ஆவணப்படங்கள் மற்றும் விளம்பரங்களுக்கு இசை அமைத்துள்ளார்.

கிரிஷ் காசரவள்ளி இயக்கி தேசிய விருது பெற்ற கன்னடத் திரைப்படமான *தாயி சாஹீப* (1997) மூலம் ஐசக் திரைப்படத் துறையில் இசையமைப்பாளராக அறிமுகமானார். *[[ஆதாமிண்டெ மகன் அபூ]]* (2010) திரைப்படத்தில் இவரது பின்னணி இசைக்காக,  58 வது தேசிய திரைப்பட விருதுகளில் சிறந்த இசை அமைப்பாளர் விருதை வென்றார். இது தவிர, பல்வேறு மலையாள படங்களில் இசையமைத்தற்காக  ஐந்து முறை கேரள மாநில திரைப்பட விருதுகளை வென்றார்.

## ஆரம்ப கால வாழ்க்கை
ஐசக் முன்னாள் நாடாளுமன்ற உறுப்பினர் ஜார்ஜ் தாமஸ் கொட்டுகப்பள்ளியின் மகனும், கேரளத்தின் பாலாவின் கொட்டுகப்பள்ளி குடும்ப உறுப்பினருமாவார். இவரது குழந்தை பருவத்திலிருந்தே கலை மற்றும் இசையில் ஈடுபாட்டுடன் இயங்கிவந்தார். பிஷப் காட்டன் பாய்ஸ் பள்ளியில் தனது பள்ளிப் படிப்பைச் மேற்கொண்டார். சி. ராமச்சந்திரா, பாம்பே ரவி, மதன் மோகன், எஸ். டி. பர்மன் போன்ற இசையமைப்பாளர்களின் படைப்புகள் மீதான இவரது மோகமே இவரை இசையமைப்பை நோக்கி உந்தியது. இவர் பாலே மற்றும் ஓபராக்களில் ஆர்வம் கொண்டிருந்தார், மேலும் திரைக்கதைகளையும் எழுதத் தொடங்கினார். சென்னை கிறித்துவக் கல்லூரியில் பட்டம் பெற்றார். பின்னர்  புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் (எஃப்.டி.ஐ.ஐ)  சேர முடிவு செய்தார். திரைப்பட இயக்கம் மற்றும் திரைக்கதை எழுத்தில் முதுகலை பட்டயப் படிப்பை முடித்தார். பின்னர்,  அதற்குப் பின்னர் ஜி அரவிந்தனிடம் தம்பு (1978), *கும்மட்டி* (1979), எஸ்தப்பன் (1980) போன்ற படங்களில் உதவியாளராகப் பணியாற்றினார்.

## தொழில்
ஐசக் 1997 இல் வெளியான கன்னடத் திரைப்படமான *தாயி சஹீபா* படத்திற்கு இசையமைத்தார். இந்த படம் விமர்சகர்களால் நல்ல வரவேற்பைப் பெற்றது. மேலும் இசையும் பாராட்டப்பட்டது. இயக்குநர் கிரிஷ் காசரவள்ளியுடன் ஐசக் நீண்டகாலம் இணைந்து பணியாற்ற இது வழி வகுத்தது. அடுத்தடுத காசரவள்ளியின் படங்களான *கிரௌரியா* (1996), *த்வீப* (2002), *நயீ நெரலு* (2006), *குலாபி டாக்கீஸ்* (2008) போன்ற படங்களுக்கு இசை அமைத்தார்.

மலையாளத்தில், *மார்கம்*, *[[சஞ்சாரம் (திரைப்படம்)|சஞ்சாரம்]]*, *குட்டி* *ஸ்ராங்க்*, *புண்யம் அஹம்,* *[[ஆதாமிண்டெ மகன் அபூ]]* போன்ற பல படங்களுக்கு இசையமைத்தார், மேலும் இவருக்கு கேரள மாநில விருதுகள் மற்றும் தேசிய திரைப்பட விருதுகள் கிடைத்தன.  *1: 1.6 ஆன் ஓட் டு லாஸ்ட் லவ்* (2004) படத்திற்கு இவர் அமைத்த இசையானது இந்திய சர்வதேச திரைப்பட விழா பனோரமாவில் பாராட்டப்பட்டது.

## இசைத்தொகுப்பு தரவுத்திரட்டு

## விருதுகள் மற்றும் பரிந்துரைகள்

## குறிப்புகள்
 

## வெளி இணைப்புகள்

* 
* அவரது வரவுக்கு பல அடையாளங்கள் &#x5B; ** &#x5D;

பகுப்பு:2021 இறப்புகள்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:கன்னடத் திரைப்பட இசையமைப்பாளர்கள்
அகபசு அடுசுடுசு

***அகபசு அடுசுடுசு*** (*Agabus adustus*) என்பது கொன்றுண்ணி வகை வண்டு ஆகும். இது டைடிசிடே குடும்பத்தைச் சார்ந்தது. இந்த வண்டினம் இமயமலை பகுதியில் மட்டுமே காணப்படுகிறது. இது நீர் நிலைகளில் வாழும் பூச்சியாகும். காசுமீர் மற்றும் லடாக் நீர் நிலைகளில் இவை காணப்படுவது அண்மைக்கால ஆய்வுகள் மூலம் தெரிகின்றது.

## மேற்கோள்கள்

பகுப்பு:வண்டுகள்
இமயமலை நிலச் சுண்டெலி

**இமயமலை நிலச் சுண்டெலி** (*Himalayan field mouse*)(*அப்போடெமசு கூர்க்கா*) என்பது முரிடே குடும்பத்தில் உள்ள ஒரு கொறித்துண்ணி . இது நேபாளத்தில் மட்டுமே காணப்படும் அகணிய உயிரியாகும். நேபாளத்தில் கடல் மட்டத்திலிருந்து சுமார் 2200 முதல் 3600 மீட்டர் உயரத்தில் உள்ள ஊசியிலைக்காடுகளில் இவை காணப்படுகின்றது. 

## மேற்கோள்கள்

* Baillie, J. 1996.  Apodemus gurkha.   2006 IUCN Red List of Threatened Species.   Downloaded on 19 July 2007.

பகுப்பு:சுண்டெலிகள்
சுங்கை

**சுங்கை** (ஆங்கிலம்: *Sungkai*; மலாய்: *Sungkai*; சீனம்: 打扪) என்பது மலேசியா, பேராக், பத்தாங் பாடாங் மாவட்டத்தில் அமைந்து உள்ள ஒரு சிறுநகரம். ஈப்போ கோலாலம்பூர் மாநகரங்களுக்கு இடையில், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது. 

வடக்கே பீடோர் நகரம். தெற்கே துரோலாக், பீக்காம், சிலிம் ரீவர், தஞ்சோங் மாலிம் நகரங்கள். கிழக்கே சங்காட் ஜோங், தெலுக் இந்தான் நகரங்கள் உள்ளன. ஈப்போ மாநகரத்தில் இருந்து 69 கி.மீ.; பீடோர் நகரத்தில் இருந்து 11 கி.மீ.; தொலைவில் சுங்கை நகரம் அமைந்து உள்ளது. 

## வரலாறு

இந்தப் பகுதியின் காட்டுக்குள் செசுங்கை (*Sesungkai*) எனும் மரங்கள் நிறைந்து உள்ளன. அந்த மரத்தின் பெயரில் இருந்து இந்த இடத்திற்கு **சுங்கை** எனும் பெயர் வந்து இருக்கலாம் என்று அறியப் படுகிறது. இந்த நகரம் 1800-ஆம் ஆண்டுகளில் தோற்றுவிக்கப் பட்டதாக வரலாற்றுச் சான்றுகள் கிடைத்து உள்ளன.

## சுங்கை வட்டாரத்தில் உள்ள தமிழ்ப்பள்ளிகள்

* **சுங்கை தோட்டத் தமிழ்ப்பள்ளி** (*SJKT Ladang Sungkai*)  52 மாணவர்கள்: பெண்கள் 32; ஆண்கள் 20. ஆசிரியர்கள் 7.

* **சுங்கை தமிழ்ப்பள்ளி** (*SJKT Sungkai*)  141 மாணவர்கள்: பெண்கள் 75; ஆண்கள் 66.

* **பீக்காம் தோட்டத் தமிழ்ப்பள்ளி** (*SJKT Ladang Bikam*)  22 மாணவர்கள்: பெண்கள் 16; ஆண்கள் 6.

* **சுங்கை குருயீட் தோட்டத் தமிழ்ப்பள்ளி** (*SJKT Ladang Sungai Kruit*)  20 மாணவர்கள்: பெண்கள் 9; ஆண்கள் 11.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக் நகரங்கள்
தானியேல் கலுயா

**தானியேல் கலுயா** ) (பிறப்பு: 24 பெப்ரவரி 1989) என்பவர் இங்கிலாந்து நாட்டு நடிகர் ஆவார். இவர் தனது இளம் பருவத்திலிருந்து பல மேடை நாடகங்கள் மூலம் நடிப்புத் துறையில் அறிமுகமானார். பின்னர் பிரித்தானிய நாட்டுத் தொலைக்காட்சி தொடரான 'இஸ்கீன்ஸ்' என்ற தொடரின் முதல் இரண்டு பருவங்களில் போஷ் கென்னத்து என்ற கதாபாத்திரத்தில் நடித்துள்ளார். இவர் இந்த தொடரின் சில அத்தியாயங்ககளையும் இணைத்து எழுதியுள்ளார் என்பது குறிப்பிடத்தக்கது. இவர் இலண்டனில் உள்ள ராயல் கோர்ட் அரங்கில் 'சக்கர் பஞ்சில்' என்ற மேடை நாடகத்தில் முதன்மைக் கதாபாத்திரத்தில் நடித்ததற்காக பலரால் பாராட்டப்பட்டார். மேலும் ஈவினிங் ஸ்டாண்டர்ட் விருது மற்றும் சிறந்த புதுமுகத்திற்கான விமர்சகர்களின் வட்டம் தியேட்டர் விருது  போன்ற இரண்டு  விருதுகளை வென்றுள்ளார்.

இவர் 2018 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான பிளாக் பான்தர் என்ற திரைப்படத்தில் 'ரியான் கூகிளேர்' என்ற கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:பிரித்தானிய திரைப்பட நடிகர்கள்
பகுப்பு:பிரித்தானிய தொலைக்காட்சி நடிகர்கள்
பகுப்பு:பிரித்தானிய மேடை நாடக நடிகர்கள்
பகுப்பு:ஆங்கிலேய குரல் நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:சிறந்த துணை நடிகருக்கான பாப்தா விருதை வென்றவர்கள்
பி. சி. கோகிலா

**பி. சி. கோகிலா** (*P. C. Kokila*) இந்தியாவினைச் சார்ந்த இந்திப் பேராசிரியர் ஆவார். இவர் திருக்குறளைக் குஜராத்தி மொழியில் மொழிபெயர்த்ததினால் மிகவும் பிரபலமானவர் ஆவார்.

## சுயசரிதை
பி. சி. கோகிலா குசராத்தில் உள்ள பவநகரில் பிறந்தார். 1981ஆம் ஆண்டில், சென்னைப் பல்கலைக்கழகத்தில் கணிதத்தில் இளங்கலை பட்டம் பெற்றார். 1984ஆம் ஆண்டில் தென்னிந்திய இந்தி பிரச்சார சபையிலிருந்து இந்தியில் எம்.ஏ. முடித்தார். பின்னர் 1986இல் ஆய்வியல் நிறைஞர் மற்றும் 1994இல் முனைவர் பட்டம் பெற்றார். 1998ஆம் ஆண்டில், மதுரை காமராஜ் பல்கலைக்கழகத்தில் தத்துவம் மற்றும் மதத்தில் எம்.ஏ. பட்டம் பெற்றார். இவர் 1986ஆம் ஆண்டில் இந்திய அரசாங்கத்தின் உள்துறை அமைச்சகத்தின் இந்தி கற்பித்தல் திட்டத்தில் இந்தி பிரத்யபிகாவாக (பண்டிதர்) தனது வாழ்க்கையைத் தொடங்கினார். 1988 முதல், சென்னையில் உள்ள மாநிலக் கல்லூரியில் இந்தி துறையில் பணிபுரிந்து வருகிறார். இவர் இணைப் பேராசிரியராகவும், துறைத் தலைவராகவும் உள்ளார். இவர் 24 ஆய்வுக் கட்டுரைகளை வழங்கியுள்ளார், அவற்றில் 16 வெளியிடப்பட்டுள்ளன.

*திருக்குறளின்* பண்டைய தமிழ்ப் பதிப்பினை கோகிலா குசராத்து மொழியில் மொழிபெயர்த்தார். இது 2015ஆம் ஆண்டில் செம்மொழி தமிழாய்வு மத்திய நிறுவனத்தினால்  வெளியிடப்பட்டது. இதனை இந்தியப் பிரதமர் நரேந்திர மோதி வெளியிட்டார். குஜராத்தியில் 1931ஆம் ஆண்டில் நஜுக்லால் சோக்ஸி மற்றும் 1971 இல் காந்திலால் ஆகியோரைத்தொடர்ந்து குஜராத்தில் மொழிபெயர்ப்புச் செய்துள்ளார்.

## மேலும் காண்க

* திருப்புரல் மொழிபெயர்ப்புகள்
* குஜராத்தியில் திருக்குரல் மொழிபெயர்ப்பு
* மொழிபெயர்ப்பாளர்களின் பட்டியல்

## மேற்கோள்கள்

பகுப்பு:மொழிபெயர்ப்பாளர்கள்
நெல்லை ராயல் கிங்ஸ்

**நெல்லை ராயல் கிங்ஸ்** 2021 ஆம் ஆண்டு முதல் தமிழ்நாடு பிரீமியர் லீக்கின் எட்டு உரிமைகளில் ஒன்றாகும்.  வி.பி. காஞ்சி வீரன்ஸ் அணிக்கு பதிலாக மாற்றப்பட்ட அணி . உரிமையும் மாறியது, நெல்லை ராயல் கிங்ஸ் அணி இப்போது கிரவுன் ஃபோர்ட்ஸ் லிமிடெட் நிறுவனத்திற்கு சொந்தமானது. திருநெல்வேலியை அடிப்படையாகக் கொண்ட அணி.

## அணி வீரர்கள்

*  திரிலோக் பக்.எச்
*ஜித்தேந்திர குமார் சி.எச் 
*சஞ்சய் யாதவ் 
*அதிசயராஜ் டேவிட்சன் .வி 
*அபிநவ் .எம் 
*ஹரிஷ் என் எஸ் 
*பிரதோஷ் ரஞ்சன் பால் 
*ஷருண் குமார் எஸ் 
*அஸ்வந்த் முகுந்தன் 
*சூர்யா பிரகாஷ் எல். 
*செந்தில் நாதன் எஸ் 
*அர்ஜுன் பி மூர்த்தி 
*அபர்ஜித் பி

## மேலும் காண்க

* தமிழ்நாடு பிரீமியர் லீக்
* சேலம் ஸ்பார்டன்ஸ்
*சேப்பாக் சூப்பர் கில்லீஸ்
*திண்டுக்கல் டிராகன்ஸ்
*

## மேற்கோள்கள்

பகுப்பு:தமிழ்நாடு பிரீமியர் லீக்
சிட்டிசன் மணி

**சிட்டிசன் மணி** (*Citizen Mani*) என்பவர் ஒரு இந்திய நகைச்சுவை நடிகர் ஆவார். இவர் தமிழ் படங்களில் பணிபுரிகிறார். 200 திரைப்படங்கள் மற்றும் தொலைக்காட்சி தொடர்களில் நடித்துள்ளார்.  இவர் 2019 இல் *பெருநாளி* என்ற படத்தை இயக்கி நடித்தார்.

## தொழில்
திரைப்படத்தில் நடிப்பதற்காக மணி தனது கிராமத்திலுருந்து சென்னைக்கு வந்தார். *[[சிட்டிசன்|சிட்டிசனில்]]* (2001) ஒரு தேநீர் மாஸ்டராக இவர் பாத்திரம் ஏற்று நடித்தார். தேனீர் மாஸ்டராக இவரது நடிப்பு பாராட்டுக்களைப் பெற்ற பிறகு, மணி தனது திரைப் பெயரில் 'சிட்டிசன்' என்ற அடைமொழியைச் சேர்த்துகொண்டார். *சிட்டிசன் படத்தில் இவர் பெற்ற பிரபலமானது *அந்நியன்* (2005), *ஆறு* (2005) உள்ளிட்ட பல படங்களில் நகைச்சுவை வேடங்களைப் பெற இவருக்கு  உதவியது. இவர் *பெருநாளி* (2019) படத்தின் மூலம் இயக்குநராக அறிமுகமானார்.

== திரைப்படவியல் ==

**மகாநதி* (1994)
**சிட்டிசன்* (2001)
**12 பி (திரைப்படம்)* (2001)
* *தவசி* (2001)
**தேவன்* (2002)
**ஸ்ரீ* (2002)
**பகவதி (திரைப்படம்)* (2002)
**பீஷ்மர் (2003 திரைப்படம்)* (2003)
**ஜி* (2005)
**அந்நியன் (திரைப்படம்)* (2005)
**தாஸ்* (2005)
**ஆறு* (2005)
**குருச்சேத்திரம்* (2006)
**செங்காத்து* (2006)
**மறந்தேன் மெய் மறந்தேன்* (2006)
**தாமிரபரணி (திரைப்படம்)* (2007)
**முனி* (2007)
**துணிச்சல் (திரைப்படம்)* (2010)
**வல்லக்கோட்டை* (2010)
**சிங்கம் 2 (திரைப்படம்)* (2013)
* *செல்ல* (2017)
**ஹரஹர மஹாதேவகி* (2017)
**ஆடை* (2019)
**பெருநாளி'' (2019; also director)

## குறிப்புகள்
 

## வெளி இணைப்புகள்

*
* மூவி பப்பில் சிட்டிசன் மணி

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:வாழும் மக்கள்
இக்கேரி

**இக்கேரி (Ikkeri)** என்பது இந்தியாவின் கர்நாடக மாநிலத்தில் அமைந்துள்ள  சாகராவிற்குத் தெற்கே 6 கி.மீ தொலைவில் அமைந்துள்ளது. கன்னட மொழியில் இக்கேரி என்ற சொல்லுக்கு "இரண்டு வீதிகள்" என்று பொருள்.

## இக்கேரியின் நாயக்கர்கள்
வலது|thumb|250x250px|அகோரேசுவரர் கோயிலின் நந்தி மண்டபம்
thumb|அகோரேஷ்வரா கோயிலின் உட்புறம், இக்கேரி

இது பொ.ச. 1560 முதல் 1640 வரை கேளடி நாயக்கர்களின் தலைநகராக இருந்தது. பின்னர் பெத்தனூர் நகராவுக்கு மாற்றப்பட்டடது. பெத்தனூர் பெயரளவிலான தலைநகராக இருந்தாலும், ஆட்சியாளர்கள் இக்கேரியின் பெயராலேயே அழைக்கப்பட்டனர். கேளடி ஆட்சியாளர்கள் தங்கள் ஆட்சியின் போது கோயில்கள், கோட்டைகள் மற்றும் ஒரு அரண்மனையை இக்கேரியில் கட்டினர். அந்த நேரத்தில் இக்கேரி நாணயங்களை அச்சிடும் ஒரு தங்கச்சாலையையும் வைத்திருந்தார். மேலும், அவர்களுடைய நாணயங்கள் இக்கேரி பகோடாக்கள் என்றும் இக்கேரி பனாம்கள் என்றும் அழைக்கப்பட்டன. இருப்பினும், நாணயச் சாலை பெத்தனூருக்கு மாற்றப்பட்டது.

## கோட்டை

இக்கேரியின் கேள நாயக்க ஆட்சியாளர்கள் தங்கள் ஆட்சியின் போது அற்புதமான கட்டமைப்புகளைக் கட்டினர். அவர்கள் காலத்தின் கட்டமைப்புகள் முக்கியமாக போசளா-திராவிட பாணியிலான கட்டிடக்கலைகளைக் காட்டுகின்றன. கட்டமைப்புகளை நிர்மாணிக்க கிரானைட் விரிவாக பயன்படுத்தப்பட்டுள்ளது. கட்டமைப்புகளின் சுவர்கள் மற்றும் கூரைகளில் சிக்கலான செதுக்கல்கள் அந்தக் காலத்தின் பொதுவான அம்சமாகும்.

அவர்களின் கட்டடக்கலை வலிமைக்கு ஒரு சிறந்த எடுத்துக்காட்டு அகோரேசுவரா கோயில். கற்கோயிலான கோயிலின் சன்னதிக்கு முன்னால் தரையில் கேளாடி தலைவர்களில் மூன்று பேரின் உருவங்கள் வணங்குவது போல செதுக்கப்பட்டுள்ளன. ஒவ்வொன்றிற்கும் மேலே அவர்களின் பெயர்களும் பொறிக்கப்பட்டுள்ளது. 
## புகைப்படத் தொகுப்பு

File:Ikkeri board.jpg|இக்கேரி கோயில் வரலாறு
File:Ikkeri (3).jpg|இக்கேரி கோயிலின் காட்சி
File:Ikkeri 02.JPG|நந்தி மண்டபம்
File:View of Nandi from inside the mantapa of Aghoreshwara temple at Ikkeri.jpg|நந்திமண்டபத்தின் மற்றொரு பார்வை
File:Ikkeri 03.JPG|அகோரேஷ்வர் கோயில்
File:Close up of elephant baluster and outer wall relief in the Aghoreshwara temple at Ikkeri.jpg|கோயிலின் பக்க காட்சி
File:Wall relief and perforated window detail in the Aghoreshwara temple at Ikkeri.jpg|மற்றொரு பக்கவாட்டு வேலைப்பாடு
File:Granite_pillars_in_hall_(mantapa)_of_Aghoreshwara_Temple_in_Ikkeri.jpg|இரங்க மண்டபம்
File:Nandi (bull) in an mantapa with elegant entrance in the Aghoreshwara temple at Ikkeri.jpg|நந்தி
File:Ikkeri (5).jpg|இக்கேரி கோயில் சுவரின் சிற்பம்
File:Ikkeri (2).jpg|கோயில் வளாகத்தில் உள்ள அகோரேசுவர் சிலையின் எச்சங்கள்

## மேற்கோள்கள்

* C.Hayavadana Rao, B.A., B.L., Fellow, University of Mysore, Editor, Mysore Gazetteer, 1930 Edition, Government Press, Bangalore.
* B B Susheel Kumar, Founder and Photographer at © B B Susheel Kumar

## இவற்றையும் பார்க்க
* கேளடி
* கேளடி நாயக்கர்கள்
* விஜயநகரப் பேரரசு
* கருநாடகம்

பகுப்பு:கர்நாடக வரலாறு
பகுப்பு:கர்நாடகத் தொல்லியற்களங்கள்
பகுப்பு:கருநாடக மாநிலத்திலுள்ள ஊர்களும் நகரங்களும்
சபாபதி தட்சிணாமூர்த்தி

**எஸ். டி  சபா** என்றும் **சபா கைலாஷ்**  என்றும் அறியப்படும் **சபாபதி தட்சிணாமூர்த்தி** (*Sabapathy Dekshinamurthy*) என்பவர் ஒரு இந்திய திரைப்பட இயக்குநர் ஆவார். இவர் முக்கியமாக தமிழ் திரையுலகில் பணியாற்றி வருகிறார்.

## தொழில்
சபாபதி தட்சிணாமூர்த்தி எம்.ஜி.ஆர் அரசு திரைப்பட மற்றும் தொலைக்காட்சி பயிற்சி நிறுவனத்தில் டி.எஃப்.டி முடித்த பின்னர் தனது தொழில் வாழ்க்கையைத் தொடங்கினார். இது முன்பு அடார் திரைப்பட நிறுவனம் என்று அழைக்கப்பட்டது. சபாபதி 1992 இல் பரதன் படத்தின் வழியாக தனது திரைப்பட வாழ்க்கையைத் தொடங்கினார். கேரளத்தில் 100 நாட்கள் ஓடிய பெருவெற்றியான முதல் தமிழ் படம் பரதன் ஆகும். அதன் பிறகு சுந்தர புருஷன், வி.ஐ.பி, புன்னகை பூவே, விமர்சன ரீதியாக பாராட்டப்பட்ட நாம் ஆகிய படங்களை இயக்கினார். சுந்தர புருஷன் தெலுங்கில் அந்தலா ராமுடு என 2006இல் மறு ஆக்கம் செய்யப்பட்டது.

2001 ஆம் ஆண்டில், ராம்கி, ரோஜா, குஷ்பூ, சங்கவி ஆகியோர் முக்கிய கதாபாத்திரங்களில் நடிக்க *இரண்டு' பேர்* என்ற திரைப்படத்தை உருவாக்கத் தொடங்கினர். இருப்பினும் படம் வெளியிடப்படவில்லை.

பிருத்விராஜ், ஸ்ரீகாந்த், பூமிகா சாவ்லா, மது ஷாலினி ஆகியோர் நடிக்க 2009 ஆம் ஆண்டில் *மா* என்ற குடும்ப நாடகத் திரைப்படத்தை தயாரிப்பதில் சபாபதி சிலகாலம் செலவிட்டார். ராமேஸ்வரத்தில்  முதல் கட்ட படப்பிடிப்புக்கு திட்டமிடப்பட்டட போதிலும், படம் நிதி சிக்கல்களினால் நிறுத்தப்பட்டது.

## திரைப்படவியல்

## குறிப்புகள்
 

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:1970 பிறப்புகள்
ரெம்டிசிவியர்

**ரெம்டிசிவியர்** என்பது **கில்லியட் சைன்சஸ்** என்கிற உயிரியல் மருந்துற்பத்தி நிறுவனத்தால் கண்டு பிடிக்கப்பட்ட வைரஸ் தடுப்பு மருந்தாகும். இது ஊசி மூலம் சிரையில் (இரத்தநாளம்) செலுத்தப்படுகிறது. கொரோனா வைரஸ் தடுப்பு மருந்தாக இதை பயன்படுத்த ஐம்பதுக்கும் மேற்பட்ட நாடுகள் அனுமதி அளித்துள்ளன.

## பயன்பாடு மற்றும் பக்கவிளைவுகள்
துவக்கத்தில் கல்லீரல் அழற்சிக்கு பயன்படுத்தி வந்த ரெம்டிசிவியரை எபோலா வைரசுக்கு எதிராக பயன்படுத்தியதை அடுத்து நல்ல விளைவுகள் ஏற்பட்டதால், கொரோனா வைரசுக்கு எதிரான ஆற்றலும் ஆராயப்பட்டது.

முடிவில் இம்மருந்தை கொரோனா வைரசுக்கு எதிராக பயன்படுத்துவதென உலக சுகாதார நிறுவனம் முடிவெடுத்து.அமெரிக்காவில் இம்மருந்து முதல் தர முக்கிய மருந்துகளின் பால் வைக்கப்பட்டுள்ளது. 

குமட்டல், கல்லீரல் வீக்கம், மயக்கநிலை, குறைந்த இரத்த அழுத்தம் கொள்தல் மற்றும் வியர்த்தல் ஆகியவை இம்மருந்தின் பக்க விளைவுகளாய் அறியப்படுகின்றது. 

அதிகபட்ச விளைவுகளாக மூச்சுத்திணறல், சிவப்பணு குறைதல், பொட்டாசியம் இழத்தல், உடல் நடுக்கம் மற்றும் குடல் அழுத்தம் ஆகியவை ஏற்படுவதாக தெரிவிக்கப்படுகிறது. 

## மேற்கோள்கள்

பகுப்பு:மருத்துவம்
பகுப்பு:மருந்துகள்
ஆர். என். ஆர். மனோகர்

**ஆர். என். ஆர். மனோகர்** (*R. N. R. Manohar*, இறப்பு: 17 நவம்பர் 2021) என்பவர் ஒரு தமிழ்த் திரைப்பட நடிகர் மற்றும் இயக்குநர் ஆவார். இவர் *[[மாசிலாமணி]]* (2009), *வேலூர் மாவட்டம்* (2011) போன்ற படங்களை இயக்கியுள்ளார்.

## தொழில்
*[[பேண்டு மாஸ்டர்|பேண்ட் மாஸ்டர்]]*, *சூரியன் சந்திரன்* போன்ற படங்களில் கே. எஸ். ரவிக்குமாருக்கு உதவியாளராக ஆனதன் மூலம் ஆர். என். ஆர் மனோகர் தனது திரைப்பட வாழ்க்கையைத் தொடங்கினார். இவர்  *[[கோலங்கள்]]* திரைப்படத்திற்கு உரையாடல்களை எழுதினார். மேலும் இயக்குநருக்கு உதவியாளராகவும் பணியாற்றினார். மேலும் அந்த படத்தில் நிருபராக ஒரு சிறிய பாத்திரத்தில் நடித்தார். *[[தென்னவன் (திரைப்படம்)|தென்னவன்]],* *[[புன்னகை பூவே]]* போன்ற படங்களுக்கு உரையாடல்களை எழுதினார்.  விவேக்கைக் கொல்ல முயற்சிக்கும் ஒரு குண்டராக தென்னவன் படத்தில் மனோகர் ஒரு சிறிய பாத்திரத்தில் நடித்தார். ஒரு நடிகராக இவர்  *[[தில்]]*, *சுட்ட பழம்* போன்ற படங்களில் சிறிய எதிர்மறை வேடங்களில் நடித்தார். மேலும் இவர் *[[வீரம் (திரைப்படம்)|வீரம்]]* படத்தில் நாசரின் மைத்துனராக நடித்தார்.

2002 ஆம் ஆண்டில், மனோகர், பிரசாந்த், சிம்ரன் ஆகியோர் முக்கியக் கதாபாத்திரத்தில் நடிக்க *வேலு* என்ற படத்தை இயக்குவதாக அறிவித்தார், ஆனால் அந்த படம் பின்னர் தயாரிக்கப்படவில்லை.

இவர் பின்னர் *[[மாசிலாமணி]]* மூலம் இயக்குநராக அறிமுகமானார். இவரது இரண்டாவதாக *வேலூர் மாவட்டம்* என்ற காவல் துறை குறித்த நாடகத் திரைப்படத்தை இயக்கினார்.

## திரைப்படவியல்

### இயக்குனராகவும் எழுத்தாளராகவும்

### நடிகராக

## மறைவு
மாரடைப்பு காரணமாக, நவம்பர் 17, 2021 அன்று தனது 61 வயதில் காலமானார்.

## மேற்கோள்கள்

பகுப்பு:1960 பிறப்புகள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:தமிழ்நாட்டு நடிகர்கள்
பகுப்பு:2021 இறப்புகள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
காரணித் தேற்றம்

இயற்கணிதத்தில் **காரணித் தேற்றம்** (*factor theorem*) என்பது ஒரு பல்லுறுப்புக்கோவையின் காரணிகளையும் மூலங்களையும் இணைக்கும் தேற்றமாகும். இத்தேற்றமானது பல்லுறுப்புக்கோவை மீதியத் தேற்றத்தின் சிறப்பு வகையாகும்.

காரணித் தேற்றத்தின் கூற்று:
:f(k)=0 என இருந்தால், இருந்தால் மட்டுமே (x - k) ஆனது பல்லுறுப்புக்கோவை f(x) இன் ஒரு காரணியாகும் (அதாவது, k ஒரு மூலம்).

## பல்லுறுப்புக்கோவைகளைக் காரணிப்படுத்தல்
பல்லுறுப்புக்கோவைகளின் காரணிகளையும் மூலங்களையும் கண்டுபிடிப்பதற்கு காரணித் தேற்றம் பயன்படுகிறது. மேலும் இத்தேற்றத்தைக் கொண்டு, ஒரு பல்லுறுப்புக்கோவையின் தெரிந்த காரணியை அப்பல்லுறுப்புக்கோவையிலிருந்து நீக்கி அதனைச் சிறிய படிகொண்ட பல்லுறுப்புக்கோவையாக மாற்றியபின்னர் அப்புதுக்கோவையின் மூலங்களை எளிதாகக் கண்டுபிடிக்க முடியும். இம்முறையை செயற்படுத்தும் படிகள்:
#  முதலில் பல்லுறுப்புக்கோவை f இன் ஒரு மூலம் a ஊகிக்கப்படுகிறது. 
# அடுத்து காரணித் தேற்றத்தில் மூலம் (x-a) ஆனது f(x) இன் காரணி என உறுதிசெய்யப்படுகிறது.
# பல்லுறுப்புக்கோவை நெடுமுறை வகுத்தல் அல்லது தொகுமுறை வகுத்தல் முறைகளைப் பயன்படுத்தி  g(x) = \frac{f(x)}{(x-a)}  பல்லுறுப்புக்கோவை காணப்படுகிறது.
# பல்லுறுப்புக்கோவை g இன் படி f இன் படியைவிட ஒன்று குறைவு என்பதால் அதன் மூலங்களை எளிதாகக் கண்டுபிடிக்க முடியும்.

### எடுத்துக்காட்டு
: x^3 + 7x^2 + 8x + 2. இன் காரணிகளைக் காணல்:

சில முயற்சிகள் மூலம் இக்கோவையின் மதிப்பை பூச்சியமாக்கக் கூடிய *x* இன் ஒரு மதிப்பைக் கண்டுபிடித்துக் கொள்ளவேண்டும். 
(x - 1) ஒரு காரணியா என்பதைச் சோதிக்க பல்லுறுப்புக்கோவையில் x = 1 எனப் பிரதியிட:
: \begin{align}
x^3 + 7x^2 + 8x + 2 &= (1)^3 + 7(1)^2 + 8(1) + 2\\
&= 1 + 7 + 8 + 2\\
&= 18
\end{align}

கிடைக்கும் மதிப்பு பூச்சியமாக இல்லாமல் 18 ஆக இருப்பதால் தரப்பட்ட பல்லுறுப்புக்கோவையின் காரணி (x - 1) இல்லை. அடுத்ததாக (x + 1) காரணியா என்று சோதித்துப் பார்ப்பதற்கு x = -1 எனப் பிரதியிட:
: (-1)^3 + 7(-1)^2 + 8(-1) + 2 = 0

எனவே x-(-1) = x+1 ஒரு காரணி; -1 ஒரு மூலம்

இப்பொழுது x^3 + 7x^2 + 8x + 2 கோவையை (x+1) காரணியால் வகுக்க:

: {x^3 + 7x^2 + 8x + 2 \over x + 1} = x^2 + 6x + 2 
:x^2 + 6x + 2  ஒரு இருபடிக்கோவை என்பதால் இருபடி வாய்பாடு கொண்டு இதன் மூலங்களை -3\pm \sqrt{7}. எனக் காணலாம்.
எனவே x^3 + 7x^2 + 8x + 2 இன் மூன்று காரணிகள்:
:x+1,  x-(-3+\sqrt{7}), x-(-3-\sqrt{7}).

## மேற்கோள்கள்

 
பகுப்பு:பல்லுறுப்புக்கோவைகள் பற்றிய தேற்றங்கள்
துரோலாக்

**துரோலாக்** (*Trolak*) நகரம், மலேசியா, பேராக் மாநிலத்தில், பத்தாங் பாடாங் மாவட்டத்தில், சுங்கை துணை மாவட்டத்தில் அமைந்து உள்ள ஒரு சிறுநகரம். ஈப்போ, கோலாலம்பூர் மாநகரங்களுக்கு இடையில், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது. பழைய நெடுஞ்சாலை வழியாகவும் இந்த நகரத்தைச் சென்று அடையலாம். 

துரோலாக் நகரத்திற்கு வடக்கே சுங்கை, பீக்காம் நகரங்கள். தெற்கே சிலிம் ரீவர், தஞ்சோங் மாலிம் நகரங்கள். ஈப்போ மாநகரத்தில் இருந்து 97 கி.மீ.; தஞ்சோங் மாலிம் நகரத்தில் இருந்து 55 கி.மீ.; தொலைவில் துரோலாக் நகரம் அமைந்து உள்ளது. 

மலாய் மொழியில் பெக்கான் துரோலாக் என்று அழைக்கிறார்கள். இந்த நகரத்தைச் சுற்றியுள்ள இடங்களைத் துரோலாக் கிராமம் என்றும் அழைக்கிறார்கள்.

## பொது

துரோலாக் மூன்று பகுதிகளாகப் பிரிக்கப்பட்டு உள்ளது. அதாவது வடக்கு துரோலாக் (*Trolak Utara*); கிழக்கு துரோலாக் (*Trolak Timur*) மற்றும் தெற்கு துரோலாக் (*Trolak Selatan*). 

1960-ஆம் ஆண்டுகளில் பெல்டா (**FELDA**) நிலக் குடியேற்றவாசிகளின் இடப் பெயர்வுப் பகுதியாக விளங்கியது. முன்பு காலத்தில் ரப்பர் தோட்டங்களுடன் வளர்ச்சி கண்ட துரோலாக், பின்னர் செம்பனை தோட்டங்களுடன் மாற்றம் கண்டது.

### சுங்கை கிளா வெந்நீர் ஊற்று

இங்கு மலேசியாவில் புகழ்பெற்ற ஒரு வெந்நீர் ஊற்று உள்ளது. அதன் பெயர் சுங்கை கிளா வெந்நீர் ஊற்று (*Sungai Klah Hot Springs*). 

மிகவும் அமைதியான, மிகவும் பசுமையான வனப்பகுதிகளில் சுங்கை கிளா வெந்நீர் ஊற்று அமைந்து உள்ளது. சுற்றிலும் மலைகள். தெளிவான குளிர் நீரோடைகள். அருவி எடுக்கும் ஆறுகள். டுரியான் எனும் முள்நாறிப் பழத் தோப்புகளால் சூழப்பட்டுள்ள அழகிய இடம்.

## துரோலாக் தமிழர்கள்

முன்பு காலத்தில் இந்தத் துரோலாக் கிராமத்தில் தமிழர்கள் அதிகமாக வாழ்ந்தார்கள். இன்று விரல் விட்டு எண்ணும் அளவுக்குகூட தமிழர்கள் இல்லை. மலாயா சுதந்திரம் அடைவதற்கு முன்பு பிரித்தானியக் காலனித்துவக் காலத்தில் 1938-ஆம் ஆண்டு இங்கு ஒரு பாலம் கட்டப்பட்டது. அதன் பெயர் துரோலாக் பாலம். இந்தப் பாலத்தைக் கட்டுவதற்குப் பல தமிழர்க் குடும்பங்கள் துரோலாக் கிராமத்திற்கு அழைத்து வரப் பட்டார்கள். 

துரோலாக் பாலம் இன்றும் கம்பீரமாகக் காட்சி அளிக்கிறது. ஆனால் அதைக் கட்டிய தமிழர்களும் அவர்களின் வாரிசுகளும் இப்போது இல்லை. இந்தக் கிராம நகரத்தில் தமிழர்களின் அடையாளங்கள் வெகுவாகக் குறைந்து விட்டன.

## துரோலாக் தமிழ்ப்பள்ளி

துரோலாக் நகரத்தில் ஒரு தமிழ்ப்பள்ளி உள்ளது. இந்தப் பள்ளியில் 77 மாணவர்கள் பயில்கிறார்கள். அவர்களில் 42 பெண்கள்; ஆண்கள் 35. இந்தப் பள்ளி தேசிய அளவிலும்; மாநில அளவிலும் பல சாதனைகளைப் படைத்து உள்ளது. 

நாடறிந்த பேச்சாளர் ஜோதி சுப்பிரமணியம், இதே துரோலாக் தோட்டத்து மண்ணின் மடியில் தவழ்ந்தவர். தம் தொடக்கக் கல்வியைத் துரோலாக் தமிழ்ப்பள்ளியில் தொடங்கியவர். மலேசிய பல்கலைக்கழகத்தின் இந்திய ஆய்வியல் துறையில் முதுகலை பயின்றவர். 

கடுகு சிறுத்தாலும் காரம் போகாது என்பதற்கு துரோலாக் தமிழ்ப்பள்ளி எடுத்துக்காட்டாய் விளங்குகிறது.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக் நகரங்கள்
அங்கெலா பாசெட்

**அங்கெலா ஈவ்லின் பாசெட்** (*Angela Evelyn Bassett*, பிறப்பு: ஆகத்து 16, 1958) என்பவர் அமெரிக்க நாட்டு நடிகை, இயக்குநர், தயாரிப்பாளர் மற்றும் ஆர்வலர் ஆவார். இவர் 1993 ஆம் ஆண்டு டினா டர்னர் என்ற பாடகி மற்றும் நடிகையை பற்றிய 'வாட்ஸ் லவ் காட் டு டூ வித் இட்' என்ற வாழ்க்கை வரலாறு திரைப்படத்தில் நடித்ததன் மூலம் அறியப்படும் நடிகை ஆனார். இதற்காக அவர் சிறந்த நடிகைக்கான அகாதமி விருதுக்கு பரிந்துரைக்கப்பட்டார் மற்றும் சிறந்த கோல்டன் குளோப் விருதை வென்றுள்ளார்.

இவர் மால்கம் எக்ஸ் (1992), தி ஜாக்சன்ஸ்: ஆன் அமெரிக்கன் ட்ரீம் (1992), பாந்தர் (1995) மற்றும் 2018 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான பிளாக் பான்தர் மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களிலும் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:ஆப்பிரிக்க அமெரிக்க நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குரல் நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:தொலைக்காட்சி தயாரிப்பாளர்கள்
பகுப்பு:மீநாயகன் திரைப்பட நடிகர்கள்
மர்துக்

**மர்துக்** (*Marduk*) (ஆப்பெழுத்து:  dAMAR.UTU; சுமேரியம்: *amar utu.k* *சூரியனின் குழந்தை*; *சூரியக் குட்டி*;பாராம்பரிய சிரியாக் மொழி: ܡܪܘܿܕ݂ܵܟܼ (Mrōḏāḵ),பண்டைய கிரேக்கம் , பண்டைய மெசொப்பொத்தேமியாவின் சுமேரியக் கடவுள் ஆவார்.  கிமு 1800-இல் அம்முராபி ஆட்சிக் காலத்தில் மர்துக் கடவுள் பாபிலோன் நகரத்தின் காவல் தெய்வமாக மக்கள் வழிபட்டனர். படைப்புக் கடவுளான என்கியின் மகனான மர்துக் நீர், நியாயத் தீர்ப்பு மற்றும் மாயாஜாலத்திற்கு அதிபதி ஆவார். இவரது உடன்பிறந்தவர்களில் ஒருவரான உது சூரியக் கடவுள் ஆவார். இவரின் மகன் நாபூ எழுத்தறிவு, நுண்கலைகள், சாத்திரங்கள் மற்றும் ஞானத்திற்கு அதிபதியான கடவுள் ஆவார். இவரது மர்துக்கின் வாகனமாகவும், பணியாளராகவும் டிராகன் எனும் விலங்கு உள்ளது. மர்துக் கடவுள் வியாழக் கோளுடனும், பண்டைய கிரேக்கர்களின் சியுசு கடவுள் மற்றும் உரோமானியர்களின் ஜுபிடர் கடவுளுடனும் ஒப்பிடப்படுகிறார்

## இதனையும் காண்க
* சுமேரிய கடவுள்கள்

## அடிக்குறிப்புகள்

## மேற்கோள்கள்
* 

### உசாத்துணை

* 
* 
* 

## வெளி இணைப்புகள்
*Ancient Mesopotamian Gods and Goddesses: Marduk (god)
*Enuma Elish - The Babylonian Creation Story

பகுப்பு:நடுவண் கிழக்குத் தெய்வங்கள்
நாபூ

**நாபூ** (**Nabu**) () பண்டைய மெசொப்பொத்தேமியாவின் சுமேரியக கடவுள் ஆவார். மர்துக் - சர்பனித்தம் கடவுளரின் மகனான நாபூ கடவுள் தாவரங்கள், எழுத்தறிவு, அறிவியல், சாத்திரங்கள் மற்றும் ஞானத்திற்கு அதிபதி  ஆவார். இவரது சின்னம் களிமண் பலகை மற்றும் எழுத்தாணி ஆகும். நாபூ கடவுள் கிமு 8-ஆம் நூற்றாண்டில் பண்டைய போர்சிப்பா நகரத்தில் பெரும்  புகழுடன் வழிபடப்பட்டார்.

நாபூ கடவுள் புதன் கோளுடனும், கிரேக்கர்களின் எர்மெசு, உரோமானியர்களின் மெர்குரி  மற்றும் பண்டைய எகிப்தியர்களின் தோத் கடவுளுடன் ஒப்பிடப்படுகிறார்.
## இதனையும் காண்க
* சுமேரிய கடவுள்கள்

## மேற்கோள்கள்

## வெளி இணைப்புகள்
*

பகுப்பு:நடுவண் கிழக்குத் தெய்வங்கள்
ஆசிய நீர் மூஞ்சூறு

**ஆசிய நீர் மூஞ்சூறு** (*Asiatic water shrew*) என்பது ***சிமரோகலே*** பேரினத்தினைச் சார்ந்த சிற்றினங்கள் ஆகும். பாலூட்டிகள் வகுப்பினைச் சார்ந்த இந்த மூஞ்சூறு சோரிசிடே குடும்பத்தில் உள்ள சோரிஜினே உட்குடும்பத்தினைச் சார்ந்தவை. இவை நீர்வாழ்வன, சில சிற்றினங்கள் நீரோடைகளில் வசிக்கின்றன. இந்தப் பேரினத்தின் கீழ் பின்வரும் சிற்றினங்கள் உள்ளன:

* மலேயா நீர் மூஞ்சூறு (*சிமரோகலே கந்து*)
* இமயமலை நீர் மூஞ்சூறு (*சிமரோகலே ஹிமாலிகா*)
* போர்னியன் நீர் மூஞ்சூறு (*சிமரோகலே பாயுரா*)
* ஜப்பானிய நீர் மூஞ்சூறு (*சிமரோகலே பிளாட்டிசெபாலசு*)
* சீன நீர் மூஞ்சூறு (*சிமரோகலே ஸ்டைனி*)
* சுமத்ரா நீர் மூஞ்சூறு (*சிமரோகலே சுமத்ரானா*)

## மேற்கோள்கள்

## மேலும் காண்க
* நீர் மூஞ்சூறு

பகுப்பு:மூஞ்சூறு
சே. இராஜாராமன்

**சே. இராஜாராமன்** என்பவர் தமிழ்நாட்டின் மதுரையைச் சேர்ந்த ஒரு மென்பொறியாளர். நீச்சல்காரன் எனும் புனைப்பெயரில் அச்சிதழ்களிலும், இணைய இதழ்களிலும் எழுதிக் கொண்டிருப்பவர். இயற்பியலில் பட்டம் பெற்ற இவர் சென்னையிலுள்ள மென்பொருள் நிறுவனம் ஒன்றில் பணிபுரிந்து வருகிறார். கணினித் தமிழில் ஆர்வம் கொண்ட இவர் நாவி எனும் சந்திப்பிழை திருத்தும் கருவி, வாணி எனும் பிழை திருத்தும் கருவி, ஓவன் எனும் ஒருங்குறி மாற்றிக் கருவி, சுளகு எனும் எழுத்தாக்கக் கருவி, மென்கோலம் - பல்குறியீட்டு எழுதிக் கருவி, நோக்கர் எனும் செயலி, வாணி தொகுப்பகராதி செயலி ஆகியவற்றைத் தமிழில் உருவாக்கி, அதனைத் தமிழ் ஆர்வலர்கள் பயன்பாட்டுக்காக நீச்சல்காரன் எனும் வலைத்தளம் வழியாக இலவசமாக வழங்கி வருகிறார்.

## விருதுகள்

# தமிழ்நாடு அரசின் தமிழ் வளர்ச்சித் துறையால் வழங்கப்பெற்ற முதலமைச்சர் கணினித் தமிழ் விருது (2019)   
# வல்லமையாளர் விருது (நவம்பர் 2015)
# கனடாவிலுள்ள தமிழ் இலக்கியத் தோட்ட அமைப்பினால் வழங்கப்பட்டு வரும் தமிழ் இலக்கியத் தோட்ட விருதுகளில் ஒன்றான தமிழ் கணிமைக்கான சுந்தர ராமசாமி விருது (2015)

## மேற்கோள்கள்

## வெளி இணைப்புகள்
* நீச்சல்காரன் வலைத்தளம் 
* தென்றல் இணையதளத்தில் சே. இராஜராமன் (எ) நீச்சல்காரன் நேர்காணல்
* பாவூர் இன் தளத்தில் ‘இணையத்தில் பிழை திருத்தும் மென்பொருள் அசத்திய தமிழன்’ தகவல். 

பகுப்பு:வாழும் மக்கள்
பகுப்பு:மதுரை மக்கள்
பகுப்பு:மதுரை மாவட்ட மக்கள்
ஆண்டி செர்கிஸ்

**ஆண்ட்ரூ கிளெமென்ட் செர்கிஸ்** () (பிறப்பு: 20 ஏப்ரல் 1964) என்பவர் இங்கிலாந்து நாட்டு நடிகர், இயக்குநர் மற்றும் திரைப்படத் தயாரிப்பாளர் ஆவார். இவர் த லார்டு ஆப் த ரிங்ஸ் (2001–2003), ஹாபிட் (2012), ரைஸ் ஆஃப் த பிளானட் ஆஃப் த ஆப்ஸ் (2011-2017) போன்ற திரைப்படங்களில் அசைவூட்டும் கணனி கதாபாத்திரங்களுக்காக மிகவும் பிரபலமானவர் ஆவார். மேலும் எல்லா காலத்திலும் அதிக வசூல் செய்த நடிகர்களில் ஒருவராவார். இவரின் நடிப்புத்திறனுக்காக ஒரு எம்பயர் விருது மற்றும் இரண்டு சனி விருதுககளைப் பெற்றுள்ளார்.

2015 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான அவெஞ்சர்ஸ்: ஏஜ் ஆஃப் அல்ட்ரான் மற்றும் பிளாக் பான்தர் (2018) போன்ற திரைப்படங்களில் 'யுலிஸஸ் கிளாவ்' என்ற கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் திரைப்பட நடிகர்கள்
பகுப்பு:ஆங்கிலேய குரல் நடிகர்கள்
பகுப்பு:ஆங்கிலேய நாடக நடிகர்கள்
பகுப்பு:ஆங்கிலேயத் தொலைக்காட்சி நடிகர்கள்
பகுப்பு:ஆங்கிலேய எழுத்தாளர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
சோனியின் இசுபைடர் மேன் பிரபஞ்சம்

**சோனியின் இசுபைடர் மேன் பிரபஞ்சம்** (Sony's Spider Man Universe) என்பது அமெரிக்க நாட்டு ஊடகத்தொகுப்பு மற்றும் பகிரப்பட்ட புனைபிரபஞ்சம் ஆகும். இது மார்வெல் வரைகதைகளில் தோன்றும் மீநாயகன் கதாப்பாத்திரங்களை பற்றி மார்வெல் மகிழ்கலை மற்றும் கொலம்பியா பிக்சர்ஸ் நிறுவனங்கள் இணைந்து தயாரிக்கிறது.

இந்த படங்கள் இசுபைடர் மேன் கதாபாத்திரத்துடன் தொடர்புடைய பல்வேறு மார்வெல் வரைகதை கதாபாத்திரங்களை அடிப்படையாகக் கொண்டு சோனி பிக்சர்ஸ் இரிலீசிங் நிறுவனத்தால் உருவாக்கப்பட்டு மற்றும் விநியோகிக்கப்படுகிறது. இப் பிரபஞ்சமானது இசுபைடர் மேன் படங்களின் துணை கதாபாத்திரங்களைப் பயன்படுத்தி புதிய படங்களை உருவாக்கும் பணிகள் டிசம்பர் 2013 க்குள் தொடங்கின. அதற்காக 2014 ஆம் ஆண்டு சோனி தி அமேசிங் ஸ்பைடர்-மேன் 2 என்ற திரைப்படத்தை பயன்படுத்தி 'வெனம்' என்ற சூப்பர்வில்லன் கதாபாத்திரத்தை அறிமுகம் செய்தது. இப்படத்தின் நிதி தோல்விக்குப் பிறகு இந்த படத்தின் அடுத்த பாகங்களை தயாரிக்கும் திட்டத்தை சோனி நிறுவனம் கைவிடப்பட்டு பிப்ரவரி 2015 இல் சோனி நிறுவனத்தின் எதிர்கால ஸ்பைடர் மேன் படங்களை மார்வெல் ஸ்டுடியோஸ் உடன் இணைத்து தயாரிக்க ஒத்துழைத்து. அந்த கதாபாத்திரத்தை மார்வெல் திரைப் பிரபஞ்சத்தில் ஒருங்கிணைக்க ஒரு ஒப்பந்தத்தை அறிவித்தது. இதன் விளைவாக இசுபைடர்-மேன்: ஹோம்கம்மிங் (2017), இசுபைடர்-மேன்: பார் பிரம் ஹோம் (2019), மற்றும் வரவிருக்கும் இசுபைடர்-மேன்: நோ வே ஹோம் (2021) ஆகியவற்றை உருவாக்கியது.

அதே நேரத்தில் 2018 ஆம் ஆண்டில் சோனி நிறுவனம் வெனம் என்ற படத்தை உருவாக்கியது. அது சோனி படங்கள் பிரபஞ்சத்தின் சொந்த படம் ஆகும். சோனி மற்றும் மார்வெல் ஸ்டுடியோஸ் இணைந்தது மார்வெல் திரைப் பிரபஞ்சம் மற்றும் அவர்களின் தனித்துவமான மார்வெல் சார்ந்த படங்களுக்கு இடையில் இசுபைடர் மேன் கதாபாத்திரத்தைப் பகிர்ந்து கொள்வதற்காக 2019 ஆம் ஆண்டில் தங்கள் ஒப்பந்தத்தை மறுபரிசீலனை செய்தன.

## திரைப்படங்கள்
### வெளியான திரைப்படங்கள்

### வெளியாகவுள்ள திரைப்படங்கள்

## வரவேற்பு
### படத்தின் வருவாய்

## மேற்கோள்கள்


+
+
+
சோனி பிக்சர்ஸ் இரிலீசிங்

**சோனி பிக்சர்ஸ் என்டர்டெயின்மென்ட் மோஷன் பிக்சர் குரூப்** அல்லது **சோனி பிக்சர்ஸ் இரிலீசிங்** (Sony Pictures Entertainment Motion Picture Group) என்பது ஐக்கிய அமெரிக்க நாட்டு திரைப்படத் தயாரிப்பு மற்றும் திரைப்பட விநியோகம் செய்யும் நிறுவும் ஆகும். இது சோனி பிக்சர்ஸ் நிறுவனத்தின் ஒரு பிரிவு ஆகும். இந்த நிறுவனம் 1998 ஆம் ஆண்டு கொலம்பியா பிக்சர்ஸ் இண்டஸ்ட்ரீஸ், இன்க் மற்றும் திரிஸ்டார் பிக்சர்ஸ், இன்க் ஆகியவற்றின் வணிகங்களை ஒருங்கிணைப்பதன் மூலம் தொடங்கப்பட்டது.

## மேற்கோள்கள்

## வெளிப்புற இணைப்புகள்
* Sony Pictures Movies

பகுப்பு:கொலம்பியா ட்ரைஸ்டார்
பகுப்பு:சோனி பிக்சர்ஸ் என்டர்டெயின்மென்ட்
பகுப்பு:அமெரிக்க திரைப்பட விநியோகஸ்தர்கள்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:அமெரிக்க பொழுதுபோக்கு நிறுவனங்கள்